หุ้นโซลปิดพุ่ง 1.10% รับข่าวรบ.เล็งเพิ่มการใช้จ่ายทางการคลัง
หุ้นโซลปิดพุ่ง 1.10% รับข่าวรบ.เล็งเพิ่มการใช้จ่ายทางการคลัง
25 พ.ค. 2560

ดัชนีคอมโพสิตตลาดหุ้นเกาหลีใต้ปิดบวกต่อเนื่องเป็นวันที่ 5 ทำสถิติปิดที่ระดับสูงสุดเป็นประวัติการณ์ในวันนี้ ขานรับรัฐบาลชุดใหม่ของเกาหลีใต้เล็งเพิ่มการใช้จ่ายทางคลัง ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 25.59 จุด หรือ +1.10% ปิดที่ 2,342.93 จุด โดยมีปริมาณการซื้อขายปานกลาง 365.86 ล้านหุ้น มูลค่า 6.02  ล้านล้านวอน (5.39 พันล้านดอลลาร์สหรัฐ) โดยมีหุ้นบวกมากกว่าหุ้นลบในสัดส่วน 549 ต่อ 274
รัฐบาลชุดใหม่ของประธานาธิบดีมูน แจ อิน ได้ให้คำมั่นที่จะจัดสรรงบประมาณพิเศษ 10 ล้านล้านวอนในปีนี้เพื่อกระตุ้นการจ้างงานในภาครัฐ
ขณะเดียวกันในวันนี้ ธนาคารกลางเกาหลีใต้มีมติคงอัตราดอกเบี้ยที่ระดับต่ำสุดเป็นประวัติการณ์ที่ 1.25% ซึ่งเป็นการคงอัตราดอกเบี้ยติดต่อกันเป็นเดือนที่ 11 และสอดคล้องกับที่ตลาดคาดการณ์ไว้